“Китәм, баланы күрсәтми тилмертәм мин сине”

	Безнең халык, ягъни язу эшенә хирыслар, шундый инде ул: безгә тизрәк үз фикереңне белдерергә кирәк. Шуңа да кем бе­ләндер бәхәскә керәсең, ул бәхәстән суга манып алынган тавык кыяфәтендә дә чыккалыйсың, ләкин барыбер кул кычытып тик тора. 	 Менә хәзер дә бер кыбырсык уй: “Син бу темага бүтән кагылмыйм дигән идең бит...” — дип үгетли. Чыннан да, матбугатта кайбер дин әһелләренә карата ике тапкыр тәнкыйть сүзләре язарга туры килгән иде һәм икесендә дә “арт сабагымны” шундый итеп укыттылар! “Дин әһеленә тел тидерүчегә — фәрештәләр ләгъ­нәте!” — дип язды берәве хәтта. Күңелдәге авыр тойгылардан арыну өчен бик тә хөрмәтле бер имамга мөрә­җәгать итәргә дә туры килгән иде ул чакта. “Гыйлем җитмә­гәнлектән дуамаллык кылган адәм баласына ялгышын күрсәтү — дингә каршы бару түгел әле ул, сеңлем, борчылма”, — дигән иде әлеге имам. 
	---	
Татарстан яшьләре

	№ --- | 19.06.2019	


